*Par iepirkuma procedūras*

*“Elektroauto uzlādes stacijas Rīgā, Vestienas ielā 35*

*un Atgāzenes ielā 24A projektēšana, autoruzraudzība un būvdarbi”*

*(ID Nr.RS/2023/58) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1. jautājums:***

*Saskaņā ar Iepirkuma procedūras 20.2.1.punktu Pretendenta rīcībā jābūt – speciālistam, kuram ir būvprakses sertifikāts elektroietaišu (spriegums no 1 līdz 35 kV) projektēšanā ar sertifikātā norādītiem sertifikācijas virzieniem – transformatoru apakšstacijas un sadales punkti, kabeļlīnijas, relejaizsardzība un automātika, un kuram ir pieredze ne vairāk kā 7 (septiņos) iepriekšējos gados (kā arī periodā līdz piedāvājumu iesniegšanas brīdim) vizmas 2 (divu) būvprojektu izstrādē, kuru ietvaros speciālists ir projektējis transformatoru apakšstacijas vai sadales punkta ar nominālo spriegumu līdz 35 kV, t.sk. releju aizsardzības un automātikas sistēmu un kabeļlīnijas 1kV - 35kV izbūvi vai pārbūvi, ar nosacījumu, ka būvprojekti ir pilnībā pabeigti, saskaņoti un akceptēti normatīvajos aktos noteiktajā kārtībā (saņemta atzīme par projektēšanas nosacījumu izpildi).*

*Vai Iepirkuma procedūras 20.2.1.punkta prasības tiks izpildītas, ja Pretendents, piesaistīs vairākus speciālistus kvalifikācijas prasību nodrošināšanai?*

**Atbilde:** Informējam, ka pieredze tiks uzskatīta par atbilstošu nolikuma 20.2.1.punkta prasībām arī gadījumā, ja pretendenta rīcībā būs vairāki speciālisti, kuru kvalifikācija un pieredze kopā atbilst nolikuma 20.2.1.punkta prasībām.

***2. jautājums:***

*Sakarā ar to, ka vēl līdz šim brīdim nav saņemts cenu piedāvājums no iekārtu ražotājiem, un lai kvalitatīvi sagatavotu Iepirkuma dokumentāciju, lūdzam pagarināt Iepirkuma iesniegšanas termiņu līdz š.g. 18.oktobrim.*

**Atbilde**: Informējam, ka nolikumā ir veikti grozījumi, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv) un šobrīd piedāvājumu iesniegšanas termiņš ir pagarināts līdz 2023. gada 17.oktobrim.

Iepirkumu komisijas priekšsēdētāja Inta Novika